rejauldu/bengali-wikipedia huggingface dataset:
লেফটেন্যান্ট কর্নেল ব্রিটিশ সেনাবাহিনী এবং রাজকীয় মেরিন কোরের একটি পদ; যা কমনওয়েলথভূক্ত অনেক সদস্যদেশেও ব্যবহৃত হয়। পদটির মর্যাদা মেজর থেকে উচ্চতর এবং কর্নেলের অধীনস্থ। এটি যুক্তরাজ্যের রাজকীয় নৌবাহিনীর কমান্ডার, এবং দেশটির রয়্যাল এয়ার ফোর্স ও অনেক কমনওয়েলথভূক্ত দেশের বিমান বাহিনীর উইং কমান্ডার সমমানের বা সমতূল্য পদ।  আধুনিক ব্রিটিশ সশস্ত্র বাহিনীতে, একটি রেজিমেন্ট বা ব্যাটালিয়নের প্রতিষ্ঠিত কমান্ডার হলেন একজন লেফটেন্যান্ট কর্নেল। একজন লেফটেন্যান্ট কর্নেলের অধীনে ৬৫০ জন্য সৈন্য থাকে। রয়্যাল এয়ার ফোর্সে ১৯১৮ সালের ১ এপ্রিল হতে ১৯১৯ সালের ৩১ জুলাই পর্যন্ত লেফটেন্যান্ট কর্নেল পদ অধিষ্ঠিত ছিল। পরে সেবছর ১ আগস্ট হতে পদটি বাতিল করে উইং কমান্ডারের পদমর্যাদা তৈরী করা হয়েছিল।   পরিচয়চিহ্ন  ব্রিটিশ সেনাবাহিনী ও রাজকীয় মেরিন কোর, সেইসাথে অনেক কমনওয়েলথ দেশগুলিতে এই পদবীর পরিচয়চিহ্নে চার কর্ণযুক্ত "বাথ" তারকার উপরে একটি মুকুট, আছে। অতীতে যুক্তরাজ্যের বিভিন্ন রাজাদের শাসনামলের সাথে মুকুটের পরিবর্তিত হয়েছে; বর্তমানটি সেন্ট এডওয়ার্ডের মুকুট। বেশিরভাগ কমনওয়েলথভূক্ত দেশ একই চিহ্ন ব্যবহার করে, তবে মুকুটের পরিবর্তে সেদেশের রাষ্ট্রীয় প্রতীক ব্যবহার করে।   আনুষ্ঠানিক ব্যবহার  ব্রিটিশ সেনাবাহিনীর কিছু রেজিমেন্টে রেজিমেন্টাল লেফটেন্যান্ট কর্নেল এবং ডেপুটি রেজিমেন্টাল লেফটেন্যান্ট কর্নেল হিসেবে সম্মানসূচক নিয়োগ রয়েছে। পদগুলির প্রকৃতি এইপদের মতই তবে রেজিমেন্টের কর্নেলের চেয়ে কম পদমর্যাদার।   ঐতিহাসিক পরিচয়চিহ্ন    তথ্যসূত্র   বিষয়শ্রেণী:ব্রিটিশ সেনাবাহিনীর পদমর্যাদা বিষয়শ্রেণী:রাজকীয় মেরিন কোরের পদমর্যাদা বিষয়শ্রেণী:রয়্যাল এয়ার ফোর্সের প্রাক্তন পদ
বদরুল আলম (১৩ ফেব্রুয়ারী ১৯৪৮ – ২৭ অক্টোবর ২০২৩) বাংলাদেশের স্বাধীনতা যুদ্ধের একজন বীর মুক্তিযোদ্ধা ছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। ২০১৬ সালে তিনি স্বাধীনতা পুরস্কার ২০১৬ লাভ করেন।   জন্ম ও শিক্ষাজীবন  বদরুল আলমের পৈতৃক বাড়ি মানিকগঞ্জের সিঙ্গাইর উপজেলার বাড়াইয়ের চর গ্রামে। তার বাবার নাম খন্দকার মোহাম্মদ বদরুদ্দোজা এবং মায়ের নাম হোসনে আরা বেগম। তার স্ত্রীর নাম নাদেরা আলম। তাঁদের এক ছেলে, এক মেয়ে।   কর্মজীবন  পাকিস্তান বিমানবাহিনীতে ফ্লাইং অফিসার ছিলেন বদরুল আলম। ১৯৭১ সালের ফেব্রুয়ারির মাঝামাঝি পর্যন্ত তিনি পাকিস্তানের সারগোদা বিমানঘাঁটিতে কর্মরত ছিলেন। এ সময় নিজের ইচ্ছায় বদলি হয়ে ঢাকায় আসেন। মুক্তিযুদ্ধ শুরু হলে তিনি মে মাসের প্রথমার্ধে ঢাকা থেকে পালিয়ে ভারতে যান। প্রথম দিকে তিনি মুক্তিবাহিনীর সদর দপ্তরে স্টাফ অফিসার হিসেবে কাজ করেন। পরে বাংলাদেশ বিমানবাহিনী গঠিত হলে তিনি এতে যোগ দেন। বিমানবাহিনীর জন্য প্রয়োজনীয় বৈমানিক ও এয়ারম্যান রিক্রুট ও তাঁদের প্রশিক্ষণ দেওয়ার ক্ষেত্রে তিনি গুরুত্বপূর্ণ ভূমিকা পালন করেন। নভেম্বর থেকে প্রত্যক্ষ অপারেশন শুরু করেন। তিনি গোদনাইল ছাড়াও আখাউড়া, সিলেট ও নরসিংদীর রায়পুরাসহ আরও কয়েকটি স্থানে বিমান অপারেশন করেন। এসব হামলার বেশির ভাগ তার কমান্ডেই পরিচালিত হয়। বদরুল আলম ১৯৭৫ সাল পর্যন্ত বাংলাদেশ বিমানবাহিনীতে কর্মরত ছিলেন। তিনি পরে বাংলাদেশ বিমানে চাকরি করেন।   মুক্তিযুদ্ধে ভূমিকা  ১৯৭১ সালের ৩ ডিসেম্বর গভীর রাতে ভারতের নাগাল্যান্ড রাজ্যের পাহাড়ি এলাকা ডিমাপুর থেকে উড্ডয়ন করল একটি হেলিকপ্টার। সেটি চালাচ্ছেন বদরুল আলম, সুলতান মাহমুদ ও সাহাবউদ্দিন আহমেদ। তাঁদের সঙ্গে আছেন আরও দুজন। তারা অপারেটর। হেলিকপ্টারটি ছোট আকৃতির। নাম অ্যালুয়েট। এতে আছে ১৪টি রকেট ও একটি মেশিনগান। তারা যাচ্ছেন নারায়ণগঞ্জের গোদনাইল অভিমুখে। হেলিকপ্টারটির রাতে ওড়ার ক্ষমতা ছিল না। তার পরও ঝুঁকি নিয়ে তারা অপারেশনে রওনা হয়েছেন। তাঁদের লক্ষ্য, গোদনাইলের তেলের ডিপো। এই ডিপো থেকে পাকিস্তানি বাহিনীর স্থল, নৌ ও আকাশ যানগুলোর জন্য জ্বালানি সরবরাহ করা হয়। ভারতের সঙ্গে সর্বাত্মক যুদ্ধের প্রস্তুতি হিসেবে পাকিস্তানিরা এখানে মজুদ রেখেছিল বিপুল পরিমাণ জ্বালানি তেল। মুক্তিবাহিনীর গেরিলারা অনেক চেষ্টা করেও এই ডিপোর ক্ষতিসাধন করতে ব্যর্থ হয়েছেন। কারণ এর নিরাপত্তাব্যবস্থা ছিল অনেক শক্তিশালী। অবশেষে সেদিন পাকিস্তানিদের শক্তিশালী নিরাপত্তা বেষ্টনী ভেদ করে সফল হামলা চালান বদরুল আলমেরা। তারা সীমান্ত অতিক্রম করে ইলিয়টগঞ্জ থেকে প্রথমে কুমিল্লা ঢাকা-মহাসড়ক লক্ষ্য করে দাউদকান্দির দিকে অগ্রসর হন। পরে ঢাকার ডেমরার কাছে এসে গোদনাইল তেলের ডিপো লক্ষ্য করে দক্ষিণ দিকে মোড় নেন। পাকিস্তানিরা কোনো কিছু বুঝে ওঠার আগেই তারা গোদনাইলের তেলের ট্যাংকারের ওপর বোমা নিক্ষেপ করেন। মুহূর্তের মধ্যে ট্যাংকারগুলো একের পর এক বিস্ফোরিত হতে থাকল। আগুনের লেলিহান শিখা যেন আকাশ গ্রাস করে ফেলল। চারদিক আলোকিত হয়ে পড়ল। আশপাশের মানুষ বিস্ফোরণের শব্দে জেগে উঠে অবাক বিস্ময়ে দেখতে থাকল সেই আগুন। গোদনাইল তেলের ডিপোর আগুন জ্বলে পরের দিনও। কয়েক মাইল দূর থেকেও এই আগুন দেখা যায়।   পুরস্কার ও সম্মাননা   বীর উত্তম  স্বাধীনতা পুরস্কার ২০১৬   তথ্যসূত্র   বিষয়শ্রেণী:বীর উত্তম বিষয়শ্রেণী:স্বাধীনতা পুরস্কার বিজয়ী বিষয়শ্রেণী:মুক্তিবাহিনীর কর্মকর্তা বিষয়শ্রেণী:২০২৩-এ মৃত্যু
thumb|স্টেডিয়ামের উদ্বোধনী উপলক্ষ্যে কুচকাওয়াজ, ৮ জুন, ১৯১৩। ১৯১৬ গ্রীষ্মকালীন অলিম্পিক্‌স জার্মানির বার্লিনে অনুষ্ঠিত হওয়ার কথা ছিল, কিন্তু প্রথম বিশ্বযুদ্ধের কারণে এটি অনুষ্ঠিত হয়নি। ১৯১২ সালের ৪ জুলাই আন্তর্জাতিক অলিম্পিক কমিটির ১৪তম বৈঠকে বার্লিনকে স্বাগতিক শহর হিসেবে নির্বাচন করা হয়।Bill Mallon and Jeroen Heijmans, Historical Dictionary of the Olympic Movement (Scarecrow Press, 2011) xiv স্বাগতিক শহরের মনোনয়ন তালিকায় ছিল আলেকজান্দ্রিয়া, আমস্টারডাম, ব্রাসেলস, বুদাপেস্ট ও ক্লিভল্যান্ড.  ইতিহাস বার্লিনের ডাচেস স্টেডিয়ামের সংস্কার কাজ শুরু হয় ১৯১২ সালে। এর আগে এটি ছিল গ্রুনওয়াল্‌দ রেস কোর্স। এতে ১৮,০০০ দর্শক ধারণের উপযোগী করার পরিকল্পনা করা হয়। ১৯১৩ সালের ৮ জুন ১০,০০০ পায়রা উড়িয়ে স্টেডিয়ামটির উদ্বোধন করা হয়। উদ্বোধনী অনুষ্ঠানে অংশগ্রহণ করেন ৬০,০০০ মানুষ।  ১৯১৪ সালে প্রথম বিশ্বযুদ্ধ শুরু হলে, অলিম্পিক কমিটি ধারণা করে নি যে তা কয়েক বছর চলবে। ফলে তাদের এই বছরের আয়োজন পরিত্যক্ত ঘোষণা করতে হয়।   আরও দেখুন   যুদ্ধের কারণে পরিত্যক্ত অলিম্পিক গেমস  ১৯১৬ গ্রীষ্মকালীন অলিম্পিক  ১৯৪০ গ্রীষ্মকালীন অলিম্পিক  ১৯৪০ শীতকালীন অলিম্পিক  ১৯৪৪ গ্রীষ্মকালীন অলিম্পিক  ১৯৪৪ শীতকালীন অলিম্পিক  অলিম্পিক গেমস  আন্তর্জাতিক অলিম্পিক কমিটি  তথ্যসূত্র  বহিঃসংযোগ  বিষয়শ্রেণী:অলিম্পিক গেমস বিষয়শ্রেণী:গ্রীষ্মকালীন অলিম্পিক গেমস   বিষয়শ্রেণী:পরিত্যক্ত অলিম্পিক গেমস বিষয়শ্রেণী:বিশ্বযুদ্ধের কারণে পরিত্যক্ত ঘটনাবলী ১৯১৬ অলিম্পিক গেমস বিষয়শ্রেণী:জার্মানিতে অলিম্পিক গেমস
গাঙ্গেয় একঠোঁটা (বৈজ্ঞানিক নাম: Dermogenys brachynotopterus) (ইংরেজি: Gangetic halfbeak) হচ্ছে Hemiramphidae পরিবারের Dermogenys গণের একটি স্বাদুপানির মাছ।  বর্ণনা গাঙ্গেয় একঠোঁটা মাছের দেহের উপরের অংশ বাদামী বা সবুজ বর্ণের হয়। পেট ফ্যাকাসে-হলুদ বা রুপালি-সাদা বর্ণের।  স্বভাব ও আবাসস্থল গাঙ্গেয় একঠোঁটা মাছ জলাশয়ের উপরিভাগে থাকে এবং মােহনায় বাস করে। এরা সরাসরি বাচ্চা প্রসব করে। খাবার হিসাবে পােকামাকড়ের লার্ভা খেয়ে জীবন ধারণ করে।  বিস্তৃতি ভারত মহাসাগরে এ মাছ পাওয়া যায়। পূর্ব ভারত মহাসাগর, ভারতের পশ্চিমবঙ্গের হুগলি মোহনা দেখা যায়।  অর্থনৈতিক গুরুত্ব ব্যবসায়িক দিক থেকে এই প্রজাতির মাছ কম গুরুত্বপূর্ণ। এটিকে অ্যাকুরিয়ামে পালা যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা এর লাল তালিকা অনুযায়ী এই প্রজাতিটির সম্পর্কে বাংলাদেশে তথ্যের অভাবের কথা উল্লেখ আছে। বাংলাদেশে এ মাছের উপর গবেষণা হয়নি।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা বহিঃসংযোগ  FishBase.org  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam.  Eschmeyer, W.N. (1990) Catalog of the genera of recent fishes., California Academy of Sciences, San Francisco, USA. 697 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারত মহাসাগরের মাছ
জাহির হচ্ছে ()  কিছু তাফসীরে (কুরআনের ব্যাখ্যা) ব্যবহৃত একটি আরবী শব্দ, যার অর্থ "বাহ্যিক ও স্পষ্ট"। ইসলামের কিছু ব্যাখ্যায় বলা হয়েছে যে কুরআনের একটি বহির্গত বা আপাত অর্থ আছে, যা "জাহির" নামে পরিচিত। এর বিপরীতে আছে অন্তর্নিহিত অর্থ, যা বাতিন নামে পরিচিত এবং যা শুধুমাত্র গূঢ় জ্ঞানের অধিকারী ব্যক্তি ব্যাখ্যা করতে পারেন। শিয়া মুসলমানদের জন্য একমাত্র ঐ সময়ের ইমামই এর অর্থ বুঝতে পারেন।  সুফিবাদে একজন ব্যক্তির বাহ্যিক কর্মকাণ্ড হচ্ছে জাহির, এবং তার মন-প্রাণের উদ্দেশ্য হচ্ছে বাতিন। জাহির হচ্ছে শরীরের জগৎ, অথচ বাতিন আত্মার জগৎ। সুফীরা শরিয়ত অনুসারী নিশ্চিত করার জন্য তাদের আধ্যাত্মিক নির্দেশিকা দ্বারা বাতিন শুদ্ধিকরণে বিশ্বাস করে।  এছাড়া জাহির হচ্ছে জাহিরী মাযহাবের (এক ধরনের ইসলামী আইনশাস্ত্রীয় দার্শনিক চিন্তাগোষ্ঠী) অন্তর্নিহিত মূলনীতি, যেখানে ইসলামী বিচার ব্যবস্থা এবং ধর্মতত্ত্ব চিন্তা ও অধ্যয়নে কুরআন ও সুন্নাহর সুস্পষ্ট বা আপাত অর্থের উপর জোর দেওয়া হয়।  তথ্যসূত্র  বিষয়শ্রেণী:ইসলামি পরিভাষা বিষয়শ্রেণী:কুরআন বিষয়শ্রেণী:ইসমাইলি ধর্মতত্ত্ব বিষয়শ্রেণী:আরবি শব্দ ও বাক্যাংশ বিষয়শ্রেণী:কুরআনের ব্যাখ্যা
জাতীয় ঈদগাহ বাংলাদেশের রাজধানী ঢাকার সুপ্রিম কোর্ট প্রাঙ্গণে অবস্থিত একটি প্রধান ঈদগাহ ময়দান। এটি ঢাকা দক্ষিণ সিটি কর্পোরেশনের তত্ত্বাবধানে পরিচালিত হয় এবং দেশের অন্যতম বৃহৎ ঈদের জামাত এখানে অনুষ্ঠিত হয়। প্রতি বছর ঈদুল ফিতর ও ঈদুল আজহার প্রধান জামাত এই ঈদগাহে অনুষ্ঠিত হয়, যেখানে রাষ্ট্রপতি, মন্ত্রিসভার সদস্য, উচ্চপদস্থ সরকারি কর্মকর্তা, কূটনৈতিক ব্যক্তিত্বসহ হাজার হাজার মুসল্লি অংশগ্রহণ করেন।   ইতিহাস  জাতীয় ঈদগাহের ইতিহাস বহু পুরনো। এটি প্রথম স্থাপিত হয়েছিল ব্রিটিশ শাসনামলে, তবে সময়ের সাথে সাথে এর আকার, কাঠামো ও ব্যবস্থাপনা আধুনিকীকরণ করা হয়েছে। ২০১৮ সালে জাতীয় ঈদগাহকে পুনর্নির্মাণ করে ৯০,০০০ মুসল্লির জন্য নামাজ আদায়ের ব্যবস্থা করা হয়।   স্থাপত্য ও সুবিধাদি  জাতীয় ঈদগাহ একটি উন্মুক্ত প্রাঙ্গণ, যেখানে মুসল্লিদের জন্য সুপরিকল্পিত ব্যবস্থা রয়েছে। এতে রয়েছে বিশুদ্ধ পানি সরবরাহ, শৌচাগার, অজুখানা এবং জরুরি চিকিৎসা সহায়তার ব্যবস্থা। বৃষ্টির সময় নামাজ আদায়ের সুবিধার্থে বিশেষ শামিয়ানা টাঙানো হয়।   ঈদ জামাত  প্রতি বছর জাতীয় ঈদগাহে ঈদুল ফিতর ও ঈদুল আজহার প্রধান জামাত অনুষ্ঠিত হয়। ঢাকার প্রধান ঈদ জামাত সাধারণত সকাল ৮:৩০ মিনিটে শুরু হয়। দেশের রাষ্ট্রপতি, মন্ত্রীপরিষদের সদস্য, সংসদ সদস্য এবং কূটনীতিকরা এখানে ঈদের নামাজ আদায় করেন।   নিরাপত্তা ব্যবস্থা  জাতীয় ঈদগাহে ঈদের জামাতের সময় কঠোর নিরাপত্তা ব্যবস্থা গ্রহণ করা হয়। ঢাকা মেট্রোপলিটন পুলিশ, র‍্যাব, ও অন্যান্য নিরাপত্তা বাহিনী সার্বক্ষণিক নিরাপত্তা নিশ্চিত করে। স্ক্যানার, আর্চওয়ে ডিটেক্টর, এবং ক্লোজ সার্কিট ক্যামেরার মাধ্যমে নিরাপত্তা তদারকি করা হয়।   স্থান ও পরিবহন  জাতীয় ঈদগাহ ঢাকার সুপ্রিম কোর্ট সংলগ্ন হওয়ায় এটি সহজেই জনসাধারণের জন্য প্রবেশযোগ্য। বাস, রিকশা, ব্যক্তিগত গাড়ি ও অন্যান্য গণপরিবহন ব্যবস্থার মাধ্যমে এটি সহজেই পৌঁছানো যায়।   রেফারেন্স   বিষয়শ্রেণী:ঈদগাহ বিষয়শ্রেণী:নামাজ বিষয়শ্রেণী:ইসলামি স্থাপত্য উপাদান বিষয়শ্রেণী:উৎসব বিষয়শ্রেণী:ইসলামি সংস্কৃতি
সতীশচন্দ্র সর্দার (জন্ম: ১৯০২ — মৃত্যূ: ১৯ জুন ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।   কর বন্ধ আন্দোলন  ১৯৩২ এর আইন অমান্য আন্দোলনের অংশ হিসেবে যখন ট্যাক্স-বন্ধ আন্দোলন শুরু হয় কৃষক সতীশ সর্দার তাতে অংশ গ্রহণ করেছিলেন। নদীয়ায় প্রথম ট্যাক্স বন্ধ শুরু হয় চাঁদের ঘাট গ্রামে ১৯৩২ এর ১৩ এপ্রিল। কঠোর হাতে পুলিশ আন্দোলনকারীদের দমন করতে থাকে। স্বেচ্ছাসেবক ও সেবিকাদের শারিরীক ভাবে নিগ্রহ করে। ১৯ জুন, নদীয়ার তেহট্টে কংগ্রেসের জেলা সম্মিলনীর অধিবেশন শুরু হলে ১৪৪ ধারা জারী হয়। পুলিশ লাঠি ও গুলি চালায়। তেরংগা পতাকা উত্তোলন কালে সতীশ সর্দার গুলিতে আহত হয়ে ওইদিনই মারা যান।  স্মৃতিস্মারক সতীশচন্দ্র নদীয়ার চন্দরঘাটের বাসিন্দা ছিলেন। তার পিতার নাম ব্রজরাজ সর্দার। নদীয়া জেলার চাঁদেরঘাট গ্রামে তার স্মৃতিতে একটি পাঠশালা ও স্মৃতিস্তম্ভ আছে।   তথ্যসূত্র   বিষয়শ্রেণী:১৯০২-এ জন্ম বিষয়শ্রেণী:১৯৩২-এ মৃত্যু বিষয়শ্রেণী:বাঙালি বিপ্লবী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:নদিয়া জেলার ব্যক্তি বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতে আইন প্রয়োগকারী কর্মকর্তার দ্বারা নিহত ব্যক্তি বিষয়শ্রেণী:পশ্চিমবঙ্গের বিপ্লবী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
বিস্টার শব্দটি দ্বারা দুটি রঙের নামকে বুঝানো হতে পারে, একটি হচ্ছে ধূসর বাদামী রঙের একটি খুব গাঢ় ছায়া (ডানদিকে প্রদর্শিত সংস্করণ); আরেকটি হল ঝুল থেকে তৈরি বাদামী রঙের ছায়া, অথবা বাদামী রঞ্জকের মতো রঙ। এটি দেখতে সাধারণত গাঢ় ধূসর বাদামী, সঙ্গে কিছুটা হলুদ ছাপ।  বীচউড কে পুড়িয়ে ফেলা হত ঝুল উৎপাদনের জন্য, যা  জল দিয়ে সেদ্ধ এবং পাতলা করা হত। অনেক ওল্ড মাস্টার্স তাদের আঁকার কাজে কালি হিসাবে বিস্টার ব্যবহার করতেন।  ইংরেজিতে রঙের নাম হিসেবে বিস্টার শব্দটি প্রথম ব্যবহার করা হয়েছিল ১৭২৭ সালে; বিস্টার রঙের আরেকটি নাম সুট ব্রাউন বা ঝুল বাদামি।   বৈচিত্র্য    বিস্টার বাদামি   ডানদিকে প্রদর্শিত রঙটি বিস্টার বাদামী, বিস্তার রঙের মাঝারি বাদামী ছাপের এই রূপটি সুট ব্রাউন বা ঝুলবাদামি নামেও পরিচিত।  ১৯৩০ সালে মায়ের্জ ও পলের আ ডিকশনারি অফ কালার বইটিতে প্রদত্ত রঙের নমুনার সাথে এটি সবচেয়ে ঘনিষ্ঠভাবে মিলে যায়।Maerz and Paul A Dictionary of Color New York: 1930 McGraw-Hill Page 53 Plate 15 Color Sample C9  বিস্টার এই রূপটি কালির রঙ যা ওল্ড মাস্টারার তাদের আঁকার কাজে কালি হিসাবে ব্যবহার করতেন।   ফরাসি বিস্টার   ডানদিকে প্রদর্শিত রঙটি ফরাসি বিস্টার। Pourpre.com রঙের তালিকায় এটিকেই বিস্টার নামে উল্লেখ করা হয়েছে, যা ফ্রান্সে ব্যাপক জনপ্রিয় একটি রঙের তালিকা।  ফরাসি বিস্টার রঙের ডাকটিকিটের ছবির জন্য ফরাসি উইকিপিডিয়ায় বিস্টার রঙের নিবন্ধটি দেখুন।   তথ্যসূত্র
থাম্ব|রিসকস সেট ফাইল টাইপ  একটি কম্পিউটার ফাইল হল একটি তথ্য সংরক্ষণের সম্পদ যা কম্পিউটার প্রোগ্রামের নিকট গ্রহণযোগ্য এবং সাধারণত টেকসই স্টোরেজ ভিত্তিক। একটি ফাইল "টেকসই" হয় এই অর্থে যে এটি অন্য কম্পিউটারের প্রোগ্রামগুলোতেও চালানো একবার তৈরি ও নির্বাহ করার পর। কম্পিউটার ফাইল কাগজের দলিলপত্রাদির বর্তমান প্রতিমূর্তি যা আগে অফিস এবং লাইব্রেরি রাখা হত। আর এখান থেকেই সংজ্ঞাটির উদ্ভব হয়েছে।   আরো দেখুন   Block (data storage)  কম্পিউটার ফাইল ব্যবস্থাপনা  ডাটা পর্যায়ক্রম  File Camouflage  ফাইল কপি  File conversion  ফাইল মুছন  ফাইল ডিরেক্টরি  ফাইল ব্যবস্থাপক  ফাইল সিস্টেম  ফাইল নাম  Flat file database  Object composition  সফট কপি   তথ্যসূত্র    বহিঃসংযোগ        ফাইল বিষয়শ্রেণী:Inter-process communication
জাপানের আইচি প্রিফেকচারে 13 জানুয়ারী 03:38 AM এ ঘটে। যেহেতু এটি দ্বিতীয় বিশ্বযুদ্ধের সময় ঘটেছে, দুর্যোগ সম্পর্কে তথ্য সেন্সর করা হয়েছিল।  দুর্যোগ গোপন রাখার প্রচেষ্টা ত্রাণ কার্যক্রমকে বাধাগ্রস্ত করে এবং উচ্চ মৃত্যুর সংখ্যায় অবদান রাখে।   ভূমিকম্প  মিকাওয়া ভূমিকম্পের কেন্দ্রস্থল ছিল উপকূলবর্তী মিকাওয়া উপসাগরের ১১ কিলোমিটার গভীরে। Tsu শহরের ভূমিকম্পটিকে রিখটার স্কেলে ৬ মাত্রার ভূকম্পন রেকর্ড করা হয়েছে। দক্ষিণ আইচি প্রিফেকচারের অঞ্চলগুলি ভূমিকম্পটির কেন্দ্রের কাছাকাছি ছিল এবং সে এলাকাগুলো উল্লেখযোগ্য ক্ষতির সম্মুখীন হয়েছিল।  ভূমিকম্পটির ফলে ফুকোজু ফল্ট তৈরি হয়, যার নামকরণ ফল্ট ট্রেসের মাঝখানে থাকা গ্রামের নামের সঙ্গে মিল রেখে রাখা হয়েছে। সে এলাকাটি ওকাজাকি এবং গামাগোরি, আইচি প্রিফেকচারের মধ্যে টোকাইডো মেইন লাইন রেলপথের পশ্চিমে সংলগ্ন একটি এলাকায়। ফল্টটির মোট দৃশ্যমান দূরত্ব 9-এর কিছু বেশি কিমি, কিন্তু ভূতাত্ত্বিকদের কাছে অত্যন্ত আগ্রহের বিষয় কারণ এটির মধ্যবর্তী অংশে একটি সমকোণ বাঁক রয়েছে, সোজা বা মৃদু বক্ররেখার পরিবর্তে। এটা উল্লেখযোগ্য যে স্থল স্থানচ্যুতি স্থানে এক মিটার পর্যন্ত ফল্টে; যাইহোক, টোকাইডো রেললাইন, যদিও জায়গায় ফল্ট লাইন থেকে মাত্র 150 মিটার দূরে, কোন ক্ষতি হয়নি।    ক্ষতি  সবচেয়ে বেশি ক্ষতিগ্রস্ত হয়েছে হাজু জেলা : নিশিও শহর, কিরা শহর, আঞ্জো শহর, হেকিনান শহর এবং গামাগোরি শহর । নিশ্চিত মৃত্যুর সংখ্যা ছিল 1,180, অতিরিক্ত 1,126 জন নিখোঁজ এবং 3,866 জন আহত। মধ্যরাতে ভূমিকম্পের কারণে এবং যুদ্ধের শেষের দিকে যখন জ্বালানি সরবরাহ খুব কম ছিল, শুধুমাত্র দুটি বাড়ি আগুনে পুড়ে যায়, কিন্তু 7,221টি বাড়ি ধ্বংস হয় এবং 16,555টি মারাত্মকভাবে ক্ষতিগ্রস্ত হয়।   আগের ঘটনা  1685 এবং 1686 সালে একই স্থানে একই ধরনের বড় ভূমিকম্প হয়েছে এবং 1944 সালের বড় টোনানকাই ভূমিকম্পও একই এলাকায় হয়েছিল।   আরো দেখুন    1945 সালে ভূমিকম্পের তালিকা  জাপানে ভূমিকম্পের তালিকা   তথ্যসূত্র  সূত্র     বহিঃসংযোগ      বিষয়শ্রেণী:১৯৪৫-এ ভূমিকম্প বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৪৫-এ জাপান বিষয়শ্রেণী:জাপান সাম্রাজ্যে ভূমিকম্প
thumb|240px|নরওয়ের উপগ্রহ চিত্র thumb|upright=1.2|পর্বত শৃঙ্খলের পশ্চিমাংশে জলপ্রপাত নরওয়ে দেশটি উত্তর ইউরোপে স্ক্যান্ডিনেভীয় উপদ্বীপের পশ্চিম ও উত্তরাংশে অবস্থিত। নরওয়ের দক্ষিণ-পশ্চিমে উত্তর সাগর ও দক্ষিণে স্কাগেরাক ইনলেট, পশ্চিমে উত্তর আটলান্টিক মহাসাগর (নরওয়েজীয় সাগর) ও উত্তর-পূর্বে বারেন্টস সাগর অবস্থিত। দেশটির অধিকাংশ এলাকা জুড়ে স্ক্যান্ডিনেভীয় পর্বতমালা বিস্তৃত। পূর্বে সুইডেনের সাথে নরওয়ের দীর্ঘ সীমান্ত রয়েছে, উত্তর পশ্চিমে ফিনল্যান্ডের সাথে কিছুটা কম এবং উত্তর-পূর্বে রাশিয়ার সাথে অল্প সীমান্ত রয়েছে। নরওয়ের সুদীর্ঘ পশ্চিম উপকূলের কাছেই রয়েছে ছোট বড় প্রায় ৫০ হাজার দ্বীপ।  নরওয়ে বিশ্বের সর্ব উত্তরের দেশ এবং ইউরোপের সর্বাধিক পর্বতবেষ্টিত দেশ। সমুদ্রপৃষ্ঠ থেকে দেশটির গড় উচ্চতা  এবং দেশটির মূল ভূখন্ডের ৩২ ভাগ  গাছ-লাইনের থেকে উপরে অবস্থিত।  নরওয়ের আকৃতি দীর্ঘ, বিশ্বের দীর্ঘতম এবং সবচেয়ে রুক্ষ উপকূলরেখাগুলির মধ্যে একটি, এবং কার্টভারকেট (সরকারি নরওয়েজিয়ান ম্যাপিং সংস্থা) অনুসারে, বহু-ইন্ডেন্টেড উপকূলরেখা বরাবর মোট ৩২০,২৪৯টি দ্বীপ এবং উপদ্বীপ রয়েছে (২৩৯,০৫৭টি দ্বীপ এবং ৮১,১৯২টি উপদ্বীপ)।  দেশ জুড়ে যে শৃঙ্গ শৃঙ্খল রয়েছে ভূতাত্ত্বিকভাবে পর্বতমালা স্কটল্যান্ড, আয়ারল্যান্ড এবং আটলান্টিক মহাসাগর এর তলদেশ অতিক্রম করার পর, উত্তর আমেরিকার  অ্যাপালাচিয়ান পর্বতমালা এর সাথে অবিচ্ছিন্ন। ভূতাত্ত্বিকদের মতে প্রাচীন উচ্চমহাদেশ প্যাঞ্জিয়া ভেঙে যাওয়ার আগে এই সমস্ত পর্বতমালা একটি একক পর্বতশ্রেণী তৈরি করেছিল।  শেষ হিমবাহ যুগে এবং  অনেক পূর্ববর্তী বরফ যুগে, কার্যত সমগ্র দেশটি একটি পুরু বরফের চাদর দিয়ে ঢাকা ছিল। বরফের চলাচল গভীর উপত্যকা থেকে বেরিয়ে আসে। বরফ খোদাইয়ের ফলে, সোগনেফিওর্ডেন হল বিশ্বের দ্বিতীয় গভীরতম ফিওর্ড এবং হর্নিন্ডালসভ্যাটনেট হল ইউরোপ এর গভীরতম হ্রদ। যখন বরফ গলে যায়, তখন সমুদ্র  অনেক উপত্যকা পূর্ণ করে দেয়, যার ফলে নরওয়ের বিখ্যাত ফিওর্ড তৈরি হয়।  আজকের উচ্চ পর্বতমালার হিমবাহগুলি বরফ যুগের বৃহৎ বরফের স্তরের অবশিষ্টাংশ নয় - তাদের উৎপত্তি আরও সাম্প্রতিক। ৭০০০ খ্রিস্টপূর্বাব্দ থেকে ৩০০০ খ্রিস্টপূর্বাব্দে হলোসিন জলবায়ুর সর্বোত্তম সময়ে (১৯৬১-৯০ সময়ের তুলনায়) আঞ্চলিক জলবায়ু ১-৩ ডিগ্রি সেলসিয়াস  (১.৮-৫.৪ ডিগ্রি ফারেনহাইট) পরিবর্তন পর্যন্ত উষ্ণ ছিল, সেই সময়কালে পাহাড়ের অবশিষ্ট হিমবাহগুলি প্রায় সম্পূর্ণরূপে গলে গিয়েছিল।   এলাকা এবং সীমানা  নরওয়ের  এলাকা জুড়ে রয়েছে, যার মধ্যে  জল। যদি স্ভালবার্ড এবং ইয়ান মায়েন ধরা হয়, এলাকা হবে ।   স্থল সীমানার মধ্যে, সুইডেন , ফিনল্যান্ড    এবং  রাশিয়া ।  নরওয়ের মহাদেশীয় উপকূলরেখা হল ; দ্বীপপুঞ্জ অন্তর্ভুক্ত করলে, এটি হবে   left|thumb|নরওয়ে এবং এর আঞ্চলিক জলসীমা নরওয়ের মোট  এক্সক্লুসিভ ইকোনমিক জোন (EEZ) । এটি ইউরোপের বৃহত্তমের একটি এবং বিশ্বের ১৭তম বৃহত্তম। মূল ভূখণ্ড বরাবর EEZ গঠিত , ইয়ান মায়েন ইইজেড তৈরি করে , এবং ১৯৭৭ সাল থেকে নরওয়ে স্ভালবার্ডের চারপাশে একটি    অর্থনৈতিক অঞ্চল দাবি করে আসছে। নরওয়ের সমুদ্রসীমার দাবি রয়েছে  সংলগ্ন অঞ্চলের জন্য,  মহাদেশীয় তাকের জন্য, এবং  আঞ্চলিক সমুদ্রের জন্য।   তথ্যসূত্র   বিষয়শ্রেণী:দেশ অনুযায়ী ভূগোল বিষয়শ্রেণী:নরওয়ে বিষয়শ্রেণী:ইউরোপের ভূগোল বিষয়শ্রেণী:নরওয়ের ভূগোল
মায়সান () ইরাকের একটি প্রদেশ। এটি দেশটির পূর্ব অংশে ইরানের সাথে সীমান্তে অবস্থিত। এর রাজধানী শহরের নাম আমারাহ, যেটি ফোরাত নদীর উপর অবস্থিত। প্রদেশটির দ্বিতীয় বৃহৎ লোকালয়ের নাম মাজার আল-কাবির। ১৯৭৬ সালের আগে প্রদেশটি আমারা প্রদেশ নামে পরিচিত ছিল।  মায়সানের জনগণের অধিকাংশই শিয়া মুসলিম। ইরান-ইরাক যুদ্ধের সময় এটি ছিল একটি প্রধান যুদ্ধক্ষেত্র, ফলে এখানকার জনগণের অনেকেই ক্ষয়ক্ষতি ও প্রাণহানির শিকার হন। পরবর্তীকালে ১৯৯১ সালে শিয়া অভ্যুত্থানের সময়েও এখানে প্রচুর ক্ষয়সাধন হয়। জলাময় এই প্রদেশে অনেক ঐতিহ্যবাহী জলা আরবের (Marsh Arabs) বাস।  ২০০৩ সালে ইঙ্গ-মার্কিন যৌথ বাহিনী এটির নিয়ন্ত্রণ নেয়।  ২০০৫ সালে মায়সান, বাসরাহ ও জি কার প্রদেশকে একত্র করে দক্ষিণ-পূর্ব ইরাকে একটি বৃহত্তর প্রদেশ গঠনের উপর আলোচনা চলছিল।    আরও দেখুন   বিষয়শ্রেণী:ইরাকের প্রদেশ বিষয়শ্রেণী:১৯৭৫-এ প্রতিষ্ঠিত রাষ্ট্র ও অঞ্চল
সরকারি গবেষণা কেন্দ্র যুক্তরাষ্ট্রের ভূতত্ত্ব জরিপ • GNS Science • IRIS Consortium  Seismic waves Primary wave • Secondary wave • Love wave • Surface wave • Rayleigh wave  ভূকম্পবিদ্যা এবং পরিমাপণ সিসমোমিটার • রিক্টার পরিমাপ • Mercalli scale • Moment magnitude scale • Rossi-Forel scale • Japan Meteorological Agency seismic intensity scale • Medvedev-Sponheuer-Karnik scale  • European Macroseismic Scale   উল্লেখযোগ্য ভূমিকম্প 1556 Shaanxi earthquake • 1755 Lisbon earthquake • 1906 San Francisco earthquake • 1920 Haiyuan earthquake • 1960 Valdivia earthquake • 1964 Alaska earthquake • 1976 Tangshan earthquake • 2003 Bam earthquake • 2008 Sichuan earthquake • 2010 Haiti earthquake • 2011 Tohoku earthquake
মহর্ষি () হল  সংস্কৃত শব্দ যা প্রাচীন ভারতীয় ঋষিদের সর্বোচ্চ শ্রেণীভুক্ত সদস্যদের জন্য ব্যবহৃত হয়, এবং ভারতে "দ্রষ্টা" নামে পরিচিত। মহর্ষিগণ হলেন ঋষিশ্রেষ্ঠ।  বুৎপত্তি মহর্ষি একটি সংস্কৃত শব্দ, যা দেবনাগরীতে "महर्षि" হিসাবে লেখা হয়। এটি মহা থেকে গঠিত, যার অর্থ "মহান", এবং ঋষি, যার অর্থ "সন্ত" বা "দ্রষ্টা"।  বিবরণ মহর্ষি শব্দটি ভারতে "দ্রষ্টা" বা "ঋষি" হিসেবেও উল্লেখিত।Brewer's Dictionary of Phrase and Fable (2009) Retrieved November 9, 2011In Merriam-Webster's Collegiate(R) Dictionary (2004) Retrieved November 2011Collins German Dictionary (2007) Retrieved November 2011Drury, Nevill (2002) Watkins Publishing, The dictionary of the esoteric: 3000 entries on the mystical and occult, page 200Luck, Steve (1998) publisher: George Philip Ltd, The American desk encyclopedia, page 499Online Etymological Dictionary Retrieved Nov 2011Oxford Dictionary Retrieved Nov 2011 শব্দটি ইংরেজি সাহিত্যে "১৮৯০ সালের কিছুকাল আগে" জনপ্রিয় হয়ে ওঠে এবং ১৭৫৮ সালে প্রথম ব্যবহৃত হয়।Websters Online Dictionary with Multilingual Thesaurus Translation  Retrieved November 2011Merriam Webster M-W.com Retrieved November 2011  বিকল্প অর্থ মহর্ষিকে সম্মিলিত নাম হিসেবে বর্ণনা করে যা ঋগ্বেদ ও পুরাণ শাস্ত্রে উদ্ধৃত সাতজন ঋষি বা সপ্তর্ষিদের (মহর্ষি ভৃগু সহ) উল্লেখ করে, অথবা বেশ কয়েকটি পৌরাণিক দ্রষ্টার মধ্যে যেটি বৈদিক সাহিত্যে উল্লেখ করা হয়েছে এবং উর্শ মেজর নক্ষত্রের সাতটি নক্ষত্রের সাথে যুক্ত।Dictionary.com Retrieved Nov 2011Dictionary of Hindu Lore and Legend (2002) Thames & Hudson, Retrieved November 2011  যখন কেউ কেউ পরামর্শ দেন যে শুধুমাত্র তারাই উপাধি গ্রহণ করতে পারেন যারা বিবর্তনের পথে সচেতনতার সর্বোচ্চ অবস্থা অর্জন করেন এবং পরব্রহ্মের কাজকে সম্পূর্ণরূপে বোঝেন, মনে রাখবেন যে তিব্বতি তুলকুসের বিপরীতে, পাঠ্য তালিকার বাইরের মহর্ষিগণ নির্ধারিত নয়, ভূষিত। বপ্রধান প্রাতিষ্ঠানিক সংস্থা দ্বারা নিশ্চিত করা হয়েছে, যাতে এই শিরোনামটি সাধারণত গৃহীত হয় না তবে ভক্ত বা সমালোচকদের দ্বারা প্রশংসিত হয়, যে ব্যক্তি বা সংস্থাগুলি সহ উপাসক বা শিষ্যদের দ্বারা গঠিত। একইভাবে, মোহনদাস গান্ধীর 'মহাত্মা', 'গ্রেট সোল'-এর প্রচলিত সম্মান, প্রতিটি উদাহরণে ব্যবহৃত হয় না যা তাঁকে উল্লেখ করে, বরং এটি তথ্যের রায়ের উপর ভিত্তি করে একটি সৌজন্য হিসাবে তথ্যসহ প্রদত্ত হয় বা বস্তুর ব্যক্তির ক্ষেত্রে পরিচিত কিছু লোকের রায়ের গ্রহণযোগ্যতা বা সম্মানে। তদুপরি, কেউ কেউ দাবি করেন যে মহর্ষিগণ অন্যদেরকে সাধু হয়ে উঠতে সক্ষম কারণ তারা ঐশ্বরিক কাজের জ্ঞান প্রদান করে, যদিও প্রতিটি ঐতিহ্যে এটি গোঁড়ামিপূর্ণ প্রত্যাশা নয় যা শিরোনাম হিসাবে 'মহর্ষি' ব্যবহার করে।  ধর্ম জগতের মহান প্রতিনিধি হিসেবে মহর্ষি উপাধিতে ভূষিত দুজন সম্মানীয় বাঙালি হলেন  মহর্ষি দেবেন্দ্রনাথ ঠাকুর এবং ভাদুড়ী মহাশয় অর্থাৎ পরমহংস মহর্ষি নগেন্দ্রনাথ।    আরও দেখুন  দেবর্ষি  রাজর্ষি  ব্রহ্মর্ষি  মহর্ষি দেবেন্দ্রনাথ ঠাকুর  মহর্ষি নগেন্দ্রনাথ   তথ্যসূত্র   বহিঃসংযোগ  List of Maharishi (Rishi), their parents, wives and children names by Vijay Kumar S Khatokar Bharatiya, chiefly extended classical list  Living Masters  listed by Satsang-Darshan.com, intriguingly listing not only living Indian individuals but according Maharishi status to a small global list of advanced spiritual adepts who've developed through several religions.  বিষয়শ্রেণী:হিন্দুধর্মের উপাধি ও পেশা